als_Latn dik_Latn sna_Latn
Home » Kronika e zezë »
Në Kosovë arrestohen 5 femra për rrahje, kanosje e vjedhje
Në raportin e fundit të Policisë së Kosovës, mes rasteve të shumta, janë raportuar gjithsejtë pesë raste që për protagoniste kanë femrat.
Në Prishtinë, Policia e Kosovës ka bërë me dije se një mashkull është ankuar në polici pasi thotë të jetë kanosur nga një femër.
“Ankuesi mashkull K/Shqiptar ka raportuar në polici se e dyshuara femër K/Shqiptare e kishte kanosur atë. Lidhur me rastin me vendim të prokurorit e dyshuara dërgohet në mbajtje”, thuhet në raportin e Policisë, raporton Koha.net.
Po ashtu në Prishtinë, në rrugën “Feriz Blakqori”, në orët e mbrëmjes, është arrestuar një femër pasi që e njëjta, sipas Policisë, dyshohet se ishte duke tentuar të kryejë vjedhje.
“E njëjta në bazë të verifikimit ishte e dyshuar edhe për vepra tjera (vjedhje, vjedhje e rëndë). Me vendim të prokurorit, e dyshuara pas intervistimit dërgohet në mbajtje”, njofton Policia e Kosovës.
Ndërkaq, edhe në Gjilan është arrestuar një femër me dyshimin se duke mashtruar kishte hapur 3 raste të aksidenteve të trafikut me qëllim të përfitimit nga sigurimet. E dyshuara, me vendim të prokurorit, dërgohet në mbajtje.
Rasti i radhës që për protagonist ka pasur një femër është shënuar në Deçan. Arrestimi në këtë rast ka ndodhur për shkak se dyshohet që një femër ta ketë sulmuar fizikisht viktimën femër, që të dyja të kombësisë shqiptare. Me vendim të prokurorit, pas intervistës, e njëjta dërgohet në mbajtje.
Ndërsa rasti i fundit raportohet të ketë ndodhur në Mitrovicë, ku policia raporton se e dyshuara femër, nën ndikim të alkoolit, ka sulmuar viktimën tjetër, po ashtu femër.
Me vendim të prokurorit, e dyshuara është liruar në procedurë të rregullt./KOHA.net/
glg_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn